नरेंद्र मोदी सभ राज्य के महंगाई से निपटे के निर्देश देले
नई दिल्ली - नरेंद्र मोदी के अगुवाई वाली सरकार खातिर महंगाई प लगाम लगावल सबसे मुश्किल काम बन गईल बा।
खाए-पिए के समान जेकरा में साग-सब्जी प्रमुख बा, के दाम में पछिला एक महिना में 100% तक के बढ़ोतरी हो चुकल बा। रेल भाड़ा अवुरी डीजल के भाव बढ़े से एकरा में अवुरी तेज़ी आ गईल बा, अयीसना में केंद्र सरकार के चिंता अवुरी बढ़ गईल बाटे।
स्थिति के देखत प्रधानमंत्री नरेंद्र मोदी खुद ए मामला में आगे अईले अवुरी देश के सभ राज्य से अनाज अवुरी साग-सब्जी के आपूर्ति में आवे वाला परेशानी के दूर करे के कहले। प्रधानमंत्री कहले कि, राज्य पक्का करे के कवनो चीज़ के आपूर्ति में कमी ना रहे।
आधिकारिक सूत्र बतावत बाड़े कि, प्रधानमंत्री उपभोक्ता मामला के सचिव केशव देसीराजू के निर्देश देले कि उ सभ राज्य के मुख्य सचिव के चिट्ठी लिख ए मामला में जरूरी कदम उठावे के कहस।
एकरा से पहिले 26 जून के प्रधानमंत्री नरेंद्र मोदी मानसून के स्थिति अवरू महंगाई के काबू में राखे के खातिर उठावल गईल कदम के समीक्षा कईले रहन। ए समीक्षा बैठक में उ किसान के खाद, बीज, पानी अवरू बिजली के जरूरत पूरा करे प ज़ोर देत कहले रहन एकर कवनो कमी ना होखे के चाही।
प्रधानमंत्री तर्क देले रहन कि अगर खाद, बीज, पानी अवरू बिजली के जरूरत पूरा करे में कवनो तरह से कमी होई त कमजोर बरसात के चलते किसान के खेती करे में दिक्कत होई अवुरी नतीजा में देश के महंगाई के मार से बचावल मुश्किल हो जाई।
bho_Deva bho_Deva bho_Deva bho_Deva bho_Deva bho_Deva bho_Deva